එය කලින් වසරට සාපේක්ෂව ස්ථාන 15 කින් ඉහළ යෑමක් වන අතර වසර 07ක කාලයක් තුළ ජාත්‍යන්තර ශ්‍රේණිගත කිරීමේදී වඩාත් ඉහළ ප්‍රගතියක් ලැබූ රටවල් අතරට ශ්‍රී ලංකාව එක්ව තිබේ.කුරිරු යුද්ධය අවසන් වීමෙන් පසු සියළු දෙනාට නිදහසේ ජීවත්වීමේ අයිතිය ලබාගැනීමෙන් පසු ශ්‍රී ලංකාව සීග්‍ර සංවර්ධනයක් අත්පත් කරගෙන ඇති බවද වර්තමානයේ සහල්වලින් ස්වයංපෝෂිත වී බඩ ඉරිඟු කවුපි, තල ආදී ධාන්‍ය වර්ගයන් වඟා කිරීම නිසා ධාන්‍ය ආනයනය අවමවී ඇති බවද ආර්ථික සංවර්ධන ඇමැති බැසිල් රාජපක්ෂ මහතා මෙහිදී පෙන්වා දුන්නේය.ශ්‍රී ලංකාව වටේට මුහුදු කලාපය තිබෙන අතර ධීවර කර්මාන්තය නඟාසිටුවා ධීවරයින්ට අවශ්‍ය පහසුකම් රජය මඟින් ලබා දීමට පියවර ගෙන තිබෙන බැවින් ශ්‍රී ලංකාව තුළ අඩු මිලට මාළු පරිභෝජනය කිරි‍මේ හැකියාව ජනතාවට ලැබී තීබෙන අතර ජනතාවගේ පෝෂණ තත්ත්වයද ඉහල නැඟ ඇතැයි පැවසූ බැසිල් රාජපක්ෂ මහතා පළාත් පාලන ආයතන ශක්තිමත් කර ඒ හරහා සෑම පලාතකටම අවශ්‍ය යටිතල පහසුකම් ලබාදීම තුළින් කාපට් මාර්ග, අධිවේගි මාර්ග, ග්‍රාමීය මාර්ග සංවර්ධනය, පානීය ජල පහසුකම්, විදුලි බලය ලබාදීම, සනීපාරක්ෂා පහසුකම් වැඩි දියුණුව, පරිසර හිතකාමි නිශ්පාදනයන් හදුන්වා දීම හා වර්ධනය කිරීම, ප්‍රතිචක්‍රිකරන වැඩසටහන් හරහා පරිසර දූෂණය අවම කිරීම, ප්‍රාථමික, ද්විතික, තෘතික හා උසස් අධ්‍යාපන අවස්ථාවන් වැඩි දියුණු කොට නවීන ලෝකයට ගැලපෙන තරුණ ශ්‍රම බලකායක් ගොඩ නැඟීමද සාර්ථකව සිදුවන බව කියා සිටියේය.උතුරු නැඟෙනහිර ප්‍රදේශ යාකරමින් නැවත ඉදිවෙමින් පවතින දුම්රිය මාර්ගයත් නිසා ළඟදීම ජනතාවට දුම්රියෙන් ප්‍රවාහන පහසුකම් එම පළාත්වලට ලබාගත හැකි අතර එමඟින් උතුරේ නිශ්පාදන කඩිනමින් කොළඹට දුම්රිය මඟින් ප්‍රවාහනය කිරීමේ අවස්ථාව හිමිවන බව පෙන්වා දුන් ආර්ථික සංවර්ධන ඇමැතිවරයා කන්කසස්තුර වරායේ අලුත්වැඩියා නිමවීමෙන් පසු මධ්‍ය පරිමාණ නැව් සමඟ ගනුදෙනු කිරීමේ හැකියාව ලැබෙනු ඇතැයිද විශ්වාසය පළ කළේය.වැඩිදුරටත් අදහස් දක්වමින් ඇමැතිවරයා කියා සිටියේ තේ, පොල්, රබර් හා කුළු බඩු අපනයනයට අමතරව සාම්ප්‍රදායික නොවන නවීන භාණ්ඩ හා සේවා අපනයනය කිරිම තුළිත් ශ්‍රී ලංකාවේ ආදායම් මට්ටම් ඉහල ගොස් ඇති අතර සංචාරක කර්මාන්තය දියුණුවත් සමඟම විශාල වශයෙන් විදේශීය සංචාරකයින් ලංකාවට පැමිණෙන බවය..